**ΕΞΕΤΑΣΕΙΣ ΓΙΑ ΑΠΟΚΤΗΣΗ ΠΙΣΤΟΠΟΙΗΤΙΚΟΥ ΙΚΑΝΟΤΗΤΟΣ ΕΡΓΟΛΗΠΤΩΝ ΗΛΕΚΤΡΙΚΩΝ ΕΓΚΑΤΑΣΤΑΣΕΩΝ ΚΑΙ ΣΥΝΤΗΡΗΤΩΝ ΗΛΕΚΤΡΟΣΥΣΚΕΥΩΝ**

**Προδιαγραφές Εξεταστικών Δοκιμίων**

Όλα τα μέρη κάθε εξεταστικού δοκιμίου θα περιλαμβάνουν ερωτήσεις πολλαπλής επιλογής.

Οι ερωτήσεις πολλαπλής επιλογής και στα τρία (3) πιο κάτω εξεταστικά δοκίμια θα βαθμολογούνται με 2,5 μονάδες για κάθε σωστή απάντηση. Για την αποτροπή τυχαίας επιλογής απάντησης, για κάθε λανθασμένη απάντηση θα αφαιρείται το ένα τρίτο (1/3) από τις 2,5 μονάδες. Εννοείται πως για κάθε ερώτηση που δεν θα απαντηθεί δεν θα αφαιρείται καμία μονάδα.

Η δομή του κάθε εξεταστικού δοκιμίου για κάθε κατηγορία έχει ως εξής:

**1. Δοκίμιο Εργολήπτη Ηλεκτρικών Εγκαταστάσεων – Διάρκεια Εξέτασης 2 ώρες**

Το Δοκίμιο θα αποτελείται από τα ακόλουθα τρία (3) μέρη:

**Μέρος Α:** 28 ερωτήσεις πολλαπλής επιλογής με 4 επιλογές, που καλύπτουν ολόκληρο το εύρος της εξεταστέας ύλης (28 x 2,5 = 70 μονάδες). (**ελάχιστος βαθμός επιτυχίας το 50%**).

**Μέρος Β:** 6 ερωτήσεις πολλαπλής επιλογής με 4 επιλογές, πρακτικής φύσεως για Εσωτερικές Ηλεκτρικές Εγκαταστάσεις (6 x 2,5 = 15 μονάδες). (**ελάχιστος βαθμός επιτυχίας το 33%**).

**Μέρος Γ:** 6 ερωτήσεις πολλαπλής επιλογής με 4 επιλογές, πρακτικής φύσεως για Ηλεκτρομηχανολογικές Εγκαταστάσεις (6 x 2,5 = 15 μονάδες). (**ελάχιστος βαθμός επιτυχίας το 33%**).

Θα πρέπει να απαντηθούν τα ερωτήματα του Μέρους Α, του Μέρους Β και του Μέρους Γ.

Η ελάχιστη συνολική βαθμολογία και για τα τρία μέρη, που θα πρέπει να συγκεντρώσει κάποιος για να αποκτήσει Πιστοποιητικό Ικανότητας Εργολήπτη για Εσωτερικές Ηλεκτρικές Εγκαταστάσεις είναι πενήντα **(50)** και για Ηλεκτρομηχανολογικές Εγκαταστάσεις μεγαλύτερη από εβδομήντα **(>70)**. Πέραν τούτου, οι υποψήφιοι για να επιτύχουν στην εξέταση θα πρέπει να εξασφαλίσουν τουλάχιστον το 50% της βαθμολογίας στο Μέρος Α, το 33% της βαθμολογίας στα Μέρος Β και το 33% της βαθμολογίας στο Μέρος Γ.

Ανάλογα με το βαθμό επιτυχίας, θα καθορίζονται τα όρια ευθύνης σε KVA, με ελάχιστο όριο τα 25 KVA και μέγιστο τα 150 KVA, σύμφωνα με το συνημμένο πίνακα.

**2. Δοκίμιο Συντηρητή Ηλεκτροσυσκευών Πρώτης Τάξης – Διάρκεια Εξέτασης 1,5 ώρα.**

Το Δοκίμιο θα αποτελείται από τα ακόλουθα δύο (2) μέρη:

**Μέρος Α:** 30 ερωτήσεις πολλαπλής επιλογής με 4 επιλογές, που καλύπτουν ολόκληρο το εύρος της εξεταστέας ύλης (30 x 2,5 = 75 μονάδες).

**Μέρος Β:** 10 ερωτήσεις πολλαπλής επιλογής με 4 επιλογές, πρακτικής φύσεως (10 x 2,5 = 25 μονάδες). (**ελάχιστος βαθμός επιτυχίας το 33%**).

Θα πρέπει να απαντηθούν τα ερωτήματα του Μέρους Α και του Μέρους Β.

Η ελάχιστη συνολική βαθμολογία που θα πρέπει να συγκεντρώσει κάποιος για να αποκτήσει Πιστοποιητικό Ικανότητας Συντηρητή Δεύτερης Τάξης είναι τριάντα (30) και για Συντηρητή Πρώτης Τάξης μεγαλύτερη από εξήντα (60>). Πέραν τούτου, οι υποψήφιοι για να επιτύχουν στην εξέταση, θα πρέπει να εξασφαλίσουν τουλάχιστον το **33%** της βαθμολογίας του Μέρους Β.

Ανάλογα με το βαθμό επιτυχίας, θα καθορίζονται τα όρια ευθύνης σε KVA, με ελάχιστο όριο τα 25 KVA και μέγιστο τα 75 KVA για Συντηρητή Δεύτερης Τάξης και με ελάχιστο όριο τα 100 KVA και μέγιστο τα 350 KVA για Συντηρητή Πρώτης Τάξης, σύμφωνα με το συνημμένο πίνακα.

**3. Δοκίμιο Συντηρητή Ηλεκτροσυσκευών Δεύτερης Τάξης – Διάρκεια Εξέτασης 1,5 ώρα.**

Το Δοκίμιο θα αποτελείται 40 ερωτήσεις πολλαπλής επιλογής με 4 επιλογές που καλύπτουν ολόκληρο το εύρος της εξεταστέας ύλης (40 Χ 2,5 = 100 μονάδες).

Η ελάχιστη συνολική βαθμολογία που θα πρέπει να συγκεντρώσει κάποιος για να αποκτήσει Πιστοποιητικό Ικανότητας Συντηρητή Δεύτερης Τάξης είναι πενήντα **(50)**.

Ανάλογα με το βαθμό επιτυχίας, θα καθορίζονται τα όρια ευθύνης σε KVA, με ελάχιστο όριο τα 25 KVA και μέγιστο τα 75 KVA, σύμφωνα με το συνημμένο πίνακα.